Pachra
Pachra (rus. Пахра) – upė Rusijoje, Maskvos srityje; Maskvos upės (Volgos baseinas) dešinysis intakas. Prasideda 4 km į šiaurės vakarus nuo Bekasovo stoties. Teka į rytus. Vaga vingiuota. Įteka į Maskvą Ramenskojės rajone, prie Miačkovo kaimo. Didžiausi intakai – Desna (kairysis), Močia (dešinysis). Upė užšąla lapkritį ar gruodį, o atitirpsta kovo gale ar gegužės pradžioje. Pachros vidurupis ir žemupys tankiai gyvenami, krantai vaizdingi, yra urvų sistema. Prie upės yra Podolsko miestas.